Fakultet for helse- og sosialvitskap, Campus Bergen

**Bachelorstudiet i ergoterapi**

RETNINGSLINJER

FOR

PRAKSISSTUDIENE

 **November 2020**

|  |
| --- |
|  |

**Forord**

Dette heftet skal gi utfyllende informasjon om praksisstudiene ved Bachelorstudiet i ergoterapi ved Høgskulen på Vestlandet. Målgruppen for heftet er studenter, praksisveiledere og kontaktlærere ved Ergoterapeututdanningen. Se også informasjon på nettsiden vår <https://www.hvl.no/student/praksis/helseogsosial/praksisfeltet/>

Kontaktpersoner for praksis ved HVL, ergoterapeututdanningen:

Administrativt Beate Kristine Sørlie, bka@hvl.no

Faglig Merethe Hustoft, merhu@hvl.no , eller kontaktlærer tilknyttet emnet

Bergen, november 2020

**Basiskurs i studentveiledning**
Veiledere kan melde seg på et gratis digitalt basiskurs i studentveiledning. Se <https://www.hvl.no/student/praksis/helseogsosial/praksisfeltet/>

Innhold

[1. 0 Innledning 5](#_Toc21341358)

[1.1 Praksisstudiets faglige forankring og begrunnelse 5](#_Toc21341359)

[1.2 Læringsmuligheter 5](#_Toc21341360)

[2.0 Læringsutbytte i praksisstudiet 6](#_Toc21341361)

[2.1 Overordnede mål for de ulike praksisstudiene. 6](#_Toc21341362)

[3.0 Praktiske forhold 6](#_Toc21341363)

[3.1 Fordeling av praksisplasser 6](#_Toc21341364)

[3.2 Veiledning 7](#_Toc21341365)

[3.3 Arbeidsvilkår, arbeidstid og studietid 7](#_Toc21341366)

[3.3.1 Arbeidsantrekk og hygiene 7](#_Toc21341367)

[3.3.2 Sykdom/fravær 8](#_Toc21341368)

[3.3.3 Mobil og sosiale medier 8](#_Toc21341369)

[3.3.4 Møter ved praksisplassen 8](#_Toc21341370)

[3.4 Fravær 8](#_Toc21341371)

[3.5 Møtevirksomhet 8](#_Toc21341372)

[3.6 Hospitering 8](#_Toc21341373)

[3.7 TVEPS – tverrprofesjonell samarbeidslæring 8](#_Toc21341374)

[3.8 Taushetsplikt 9](#_Toc21341375)

[3.9 Politiattest 9](#_Toc21341376)

[3.10 Medisinske krav 9](#_Toc21341377)

[3.11 Tilrettelegging av praksis 9](#_Toc21341378)

[3.12 Praksisstudier i utlandet 9](#_Toc21341379)

[3.13 Forsikring 9](#_Toc21341380)

[4.0 Ansvarsfordeling 10](#_Toc21341381)

[4.1 Studentens ansvar 10](#_Toc21341382)

[4.2 Praksisveileders ansvar 11](#_Toc21341383)

[4.3 Skolens ansvar - kontaktlærer 11](#_Toc21341384)

[4.3.1 Samarbeid mellom kontaktlærer og praksisveileder. 12](#_Toc21341385)

[4.3.2 Praksisbesøk/samtale. 12](#_Toc21341386)

[5.0 «Mål og plan» 13](#_Toc21341387)

[5.1 Fra læringsbehov til læringsutbytte 13](#_Toc21341388)

[5.1.1 Mål 13](#_Toc21341389)

[5.1.2 Plan 13](#_Toc21341390)

[5.1.3 «Mål og plan» i praksisstudiet 13](#_Toc21341391)

[6.0 Vurdering i praksisstudier 14](#_Toc21341392)

[6.1 Halvtidsvurdering 15](#_Toc21341393)

[6.1.1 Ved tvil om bestått praksis 15](#_Toc21341394)

[6.2 Avsluttende vurdering 15](#_Toc21341395)

[6.2.1 Vurdering til ikke godkjent 16](#_Toc21341396)

[Litteraturliste 17](#_Toc21341397)

[Vedlegg: 18](#_Toc21341398)

[1: Forslag til aktuelle tema for samtale ved veiledning og vurdering i praksis. 18](#_Toc21341399)

[2: Skjema: Mål og plan for praksisstudiet 18](#_Toc21341400)

[3: Skjema: Halvtidsvurdering i praksisstudiet 18](#_Toc21341401)

[4: Skjema: Avsluttende vurdering av praksisstudiet 18](#_Toc21341402)

[5: Skjema: Kvalitativ tilbakemelding fra praksis 18](#_Toc21341403)

[6: Skjema: Skikkethetsvurdering i høyere utdanning 18](#_Toc21341404)

# 1. 0 Innledning

Praksisstudier utgjør 45 studiepoeng av Ergoterapistudiet. I praksis har studentene en eller flere veiledere, som er offentlig godkjente ergoterapeuter. Praksisstudienes varighet og plassering i studiet framgår av Studieplan: <https://www.hvl.no/studier/studieprogram/2020h/berg/studieplan/>

De ulike praksisstudiene (BERP1, BERP2 og BERP3) gjennom utdanningen skal være varierte og gi erfaring både fra åpen omsorg og institusjonshelsetjeneste. De skal omfatte aktivitets- og deltakelsesutfordringer hos ulike brukergrupper. Emneoversiktene angir hva som må være bestått for å gå ut i praksis.

## 1.1 Praksisstudiets faglige forankring og begrunnelse

Begrepet praksis kommer fra gresk *praxis* som betyr gjerning eller handling (Eide og Eide 2007).Praksisstudier er undervisnings- og læresituasjoner i en klinisk hverdag (Bjørk og Bjerknes, 2003). «Rammeplan for ergoterapeututdanning» (2005) presiserer at praksisstudier minimum skal utgjøre 45 studiepoeng av hele studieforløpet. Ergoterapeutisk yrkesutøvelse foregår i all hovedsak i klinisk virksomhet. «Ergoterapeuter fremmer aktivitetsutførelse, tilrettelegger aktiviteter og utvikler inkluderende omgivelser for at flest mulig skal oppleve deltakelse og tilhørighet» (Ergoterapeutforbundet, 2017, s.5). For å perfeksjonere studentene til gode yrkesutøvere, kreves det praksiskompetanse som innebærer det å kunne kombinere teoretiske kunnskaper med et praktisk håndlag. Dette er en konkret og kulturbundet kompetanse, som handler om *å vite hvordan* man skal handle teknisk og funksjonelt (Hove et al, 2007:833). I praksisstudier må studentene systematisk observere hva som skjer, få hjelp til å forstå sammenhenger, få veiledning til å kunne vurdere hva som fungerer bra, mindre bra - og hvorfor. Bli inspirert til å søke mer kunnskap i teorien for å forstå, belyse og begrunne situasjoner og tiltak i praksis. Praktisk kunnskap er konkret, spesiell, subjektiv, og den kan være knyttet til bestemte opplevelser eller hendelser. Den kan også defineres som personlig, taus eller innforstått (Tveiten, 2008). Det er i praksisstudier at studenter kan få oppleve og erfare nytten av tverrfaglig samarbeid om en pasient/bruker.

## 1.2 Læringsmuligheter

Praksis er en særegen arena for refleksjon og bearbeiding av teori og praktisk kunnskap. Praksisstudiene gir studenten mulighet til å utvikle personlige og faglige holdninger til egen og andre yrkesutøveres virksomhet. Den kunnskapen som tilegnes gjennom personlig erfaring i praksis, er uvurderlig og helt nødvendig for å arbeide forsvarlig som helsearbeider senere. Spesielt gjelder dette overlevering og utvikling av faglig skjønn og taus kunnskap, håndlag og samhandling.

Praksisstudiene gir studenten mulighet til å bygge opp og videreutvikle et personlig kunnskapsgrunnlag gjennom:

* Erfaring, utprøving av ferdigheter og direkte samhandling med klienter og samarbeid med personalet.
* Direkte deltagelse i arbeidslivet.
* Kontakt med og overlevering av kunnskap som ikke er beskrevet i litteratur.
* Refleksjon, vurdering og diskusjon om etikk og fagutøvelse.
* Utprøving av tidligere tilegnet teori.
* Samling av erfaring som senere blir bearbeidet eller gjennomgått teoretisk ved høgskulen.

# 2.0 Læringsutbytte i praksisstudiet

Gjennom praksisstudiene skal studenten anvende og fordype seg i teori fra høgskolen og tilegne seg nye kunnskaper, ferdigheter og generell kompetanse. Målene til studenten settes ut fra læringsutbyttebeskrivelser for praksisstudiet. Praksisforberedelser før hvert praksisstudium kan også gi innspill til de målene som settes opp. Målene som studenten setter seg, skal være en beskrivelse av hva som skal være tilegnet av kunnskap og erfaringer ved endt praksisstudium. Studenten kan også ha personlige mål. **Praksisstudiene i utdanningen bygger på hverandre gjennom de tre årene.**

## 2.1 Overordnede mål for de ulike praksisstudiene.

* I **introduksjonspraksis** skal studentene møte ergoterapeuter på ulike arbeidsplasser og få innblikk i hva ergoterapeutyrket kan være.
* **BER-P1** Identifisere ergoterapifaglig yrkesutøvelse, praksisstudier i 1. studieår

<https://www.hvl.no/studier/studieprogram/emne/27/berp1>

* **BER-P2** Praksis 2. studieår, fokus på tilrettelegging av tiltak
* <https://www.hvl.no/studier/studieprogram/emne/33/berp2>
* **BER-P3** Praksis 3. studieår, selvstendig yrkesutøvelse under veiledning

<https://www.hvl.no/studier/studieprogram/emne/33/berp3>

Studentene konkretiserer egne mål for praksisstudiet ved å skrive «Mål og Plan» – se senere.

#

# 3.0 Praktiske forhold

Det er hjemmesidene til høgskulen som er styrende for reglene knyttet til praksisstudier: <https://www.hvl.no/student/praksis/helseogsosial/praksisfeltet/>

<https://www.hvl.no/student/praksis/helseogsosial/ergoterapi/>

##

## 3.1 Fordeling av praksisplasser

Geografiske områder i landet er fordelt mellom de seks ergoterapeututdanningene i Norge. For Ergoterapeututdanningen i Bergen sitt vedkommende, er følgende fylker aktuelle for praksisstudier: Vestland og Vest-Agder.

Alle studenter må regne med å ha en eller flere praksisstudier utenfor Bergensområdet.

Det er mulighet for å søke om tildeling av praksisplass på særvilkår. Det innebærer at studenter med særlige behov eller som er i en spesiell situasjon, etter søknad, kan tildeles en praksisplass i et bestemt geografisk område (f. eks Bergen). Se retningslinjer for fordeling av praksisplass på særvilkår på hvl.no

Når alle praksisplassene er skaffet til veie og innvilgede særplasser reservert, fordeles plassene av studentene selv. **Utdanningen er ansvarlig for at studentene får en så bred praksiserfaring som mulig i utdanningen og kan derfor i noen tilfeller overprøve studentenes praksisplassfordeling.**

**Retningslinjer for dekning av ekstra reise- og boutgifter for studenter i praksisstudier ligger på HVL sin hjemmeside:** [**https://www.hvl.no/om/sentrale-dokument/reglar/dekking-av-bu-og-reiseutgifter/**](https://www.hvl.no/om/sentrale-dokument/reglar/dekking-av-bu-og-reiseutgifter/)

**Kosttillegg:** Kosttillegg innrømmes ikke.

**3.2 Veiledning**

Avtalen mellom skolen og praksisstedet er minimum en time veiledning pr. uke som student og veileder setter av tid til.

## 3.3 Arbeidsvilkår, arbeidstid og studietid

Studenten følger lover, instrukser, interne regler og arbeidstid som gjelder for den arbeidsplassen de har praksis ved. De har taushetsplikt på linje med annet personell ved arbeidsstedet. Ved studiets begynnelse undertegner hver student *taushetsløfte* for hele

studietiden, inklusive praksis, se eget punkt. Dersom praksisstedet krever det, undertegner studenten taushetsløfte på nytt på praksisstedet.

Dersom skade skjer i praksisstudier, er det praksisplassen som har arbeidsgiveransvar for studentene og studentene har de samme rettigheter som øvrige tilsatte på praksisplassen. Praksisstedet følger opp studenten etter egne retningslinjer for håndtering av slike saker. For mer informasjon om dette, se høgskulens nettsider.

Høgskolen ønsker at studenten skal ha adgang til å delta i institusjonens/avdelingens møter og eventuelle internundervisning som kan være av betydning for utbytte av praksis. Men det er opp til praksisplassen å bestemme denne adgangen.

Studenten sin arbeidstid følger praksisplassen sin arbeidstid. En praksisuke regnes med 37,5 arbeidstimer der 30 timer er knyttet til praksisstudier og 7,5 timer er knyttet til selvstudier. Dersom studentene opparbeider seg plusstid, må avspasering gjøres etter hvert. Det er ikke anledning til å samle opp arbeidsdager (avspaseringstimer) og slik korte ned på praksisuker.

Studentene må regne med å følge veileder sin turnus, der veileder går i turnus.Avsatt tid til selvstudium skal tilpasses arbeidsrutiner på det enkelte praksissted og er noe student og veileder blir enige om. Det kan ikke spares opp studietid og slik forkorte praksis.

Før praksis vil det være en fordel om du forbereder deg ved å lese om praksisplassen på internett. Det anbefales også å lese om diagnosene du kan møte på arbeidsfeltet og relevante ergoterapitiltak.

### 3.3.1 Arbeidsantrekk og hygiene

* Noen praksissteder krever uniform, dette får du som regel låne på praksisplassen.
* Navneskilt skal brukes.
* Velg gode innesko.
* Langt hår skal være oppsatt.
* Ikke bruk parfyme på jobb.
* Av hygienegrunner er det ikke tillat å ha på ringer, smykker og armbåndsur.
* Røyking/snusing er ikke tillatt.

### <https://www.hvl.no/student/praksis/helseogsosial/ergoterapi/> 3.3.2 Sykdom/fravær

* Planlagt fravær skal meldes tidligst mulig til veileder.
* Dersom du blir syk, skal du melde fraværet ved å ringe til veileder ved arbeidstidens begynnelse.
* Ved mistanke om omgangssyke skal en gå hjem straks en får symptomer og ikke komme tilbake før 48 timer etter symptom frihet. Husk å gi melding til veileder
* Dersom veileder er syk, får du melding om dette så snart praksisplassen vet det.

### 3.3.3 Mobil og sosiale medier

* Mobil til private formål skal i ikke brukes i arbeidstiden. Har du behov for å ha mobil med deg av spesielle grunner, må dette avtales med veileder.
* Bruk av sosiale medier skal ikke forekomme i arbeidstiden. Det skal generelt utvises spesiell varsomhet ved bruk av sosiale medier når du er i praksis.

### 3.3.4 Møter ved praksisplassen

Du avtaler med veileder hvilke møter du bør prioritere å være med på. Når du deltar på møter forventes det at du har søkelys på det som skjer i møtet.

## 3.4 Fravær

All tid i praksisstudiet er obligatorisk. Studenten har plikt til å melde fra til praksisveileder ved fravær. Ved fravær utover 3 dager sammenhengende, leverer studenten dessuten legeattest til skolen v/kontaktlærer. Fravær (uansett årsak) kan ikke overstige 10 % for at praksisstudiet skal kunne godkjennes. Skolen skal ha melding dersom en student står i fare for å overstige denne grensen. Blir praksisveileder fraværende mer enn 1 uke, skal høgskolen/utdanningen kontaktes. Praksisveileder har ansvar for at dette blir gjort.

## 3.5 Møtevirksomhet

Studenter som er representanter i Høgskulestyre, Studentparlamentet, Studentråd eller til Ergoterapeutstudentens landsmøte og landsstyre, gis anledning til å møte, også mens de er i praksis. Studenten skal i første veiledningstime informere praksisveileder om slik møtevirksomhet. De aktuelle datoer må oppgis skriftlig til praksisveileder så snart de er klare.

Arbeidstid som medgår til slik møtevirksomhet skal registreres på egen liste, men ikke regnes som fravær.

## 3.6 Hospitering

Det er anledning til å foreta besøk ved en annen praksisplass/arbeidsplass i løpet av perioden. Det kan settes av 1-3 dager til hospitering. Denne hospiteringen skal skje etter avtale og i samarbeid mellom veileder og student. Det gis ikke økonomisk tilskudd fra skolen for å gjennomføre hospitering.

## 3.7 TVEPS – tverrprofesjonell samarbeidslæring

TVEPS er et samarbeid mellom Høgskulen, Griegakademiet, Det psykologiske fakultet og Det juridiske fakultet ved Universitet i Bergen, Helsetjenestene i Fjell kommune og Byrådsavdeling for helse og omsorg i Bergen kommune. Formålet er å styrke utvikling av tverrprofesjonell samarbeidskompetanse i utdanningen. TVEPS-grupper settes sammen av 3-5 studenter fra ulike profesjonsutdanninger. Deltakere i TVEPS får godskrevet 4 dager i praksis dersom ikke annet er oppgitt/informert om*.*

## 3.8 Taushetsplikt

Studentene signerer for taushetsplikt når de godkjenne utdanningsplanen sin. Studenter i praksis er underlagt de samme regler for taushetsplikt som de ansatte ved praksisstedet. Jfr. Lov om universitet og høgskoler [§ 4-6.](https://lovdata.no/NL/lov/2005-04-01-15/%C2%A74-6)

## 3.9 Politiattest

Studentene leverer politiattest ved studiestart. Det følger av uhl. § 4-9 annet ledd at dersom det er gitt særlige regler om politiattest for bestemte typer yrkesutøving, gjelder disse tilsvarende for studenter som deltar i praksisstudier eller klinisk undervisning.

Praksisstedet må melde fra til student eller faglig praksisansvarlig dersom det kreves politiattest utover den som studenten har levert ved studiestart.

## 3.10 Medisinske krav

Fram til 1/6- 2018 har det vært anbefalt at alt helsepersonell og alle studenter i helsefag med forventet pasientkontakt i over 3 måneder får tilbud om BCG-vaksinasjon. Etter denne datoen gis det ikke lenger en slik generell anbefaling. Folkehelseinstituttets anbefaling om BCG-vaksine i yrkessammenheng vil vanligvis bare omfatte helsepersonell i spesialisthelsetjenesten som over tid (ca. 3 måneder) skal arbeide med:

* voksne pasienter med smittsom lungetuberkulose
* dyrking av mykobakterier i mikrobiologisk laboratorium

Når studenter godkjenner sin utdanningsplan bekrefter de også at de kjenner til de [medisinske krav som stilles](https://www.hvl.no/student/medisinsk-testing/medisinsk-testing-bergen/).

## 3.11 Tilrettelegging av praksis

I hht. forskrift om studier og eksamen ved Høgskulen på Vestlandet, vil høgskolen ta hensyn til tilretteleggingsbehov så lagt det er praktisk mulig og faglig forsvarlig gitt læringsutbytte. Studenten må sende skriftlig dokumentert søknad innen gitte frister. Tilrettelegging må imidlertid foregå i dialog mellom student, praksisplass og høgskole. Høgskolen kan ikke pålegge praksisplasser å legge til rette, men kan oppfordre til dette. Eksempler kan være tilrettelegging for amming. Merk at fraværsgrense er gjeldende, også for studenter med vedtak om tilrettelegging.

## 3.12 Praksisstudier i utlandet

Høgskulen har ulike programmer for utveksling. Se de ulike program og søknadsfrister på <https://www.hvl.no/studier/studieprogram/2020h/berg/studieplan/> og <https://www.hvl.no/aktuelt/hvl-satsar-pa-miljovenleg-erasmus-utveksling/>

## 3.13 Forsikring

Studenter er ikke forsikret via høgskulen, men er dekket gjennom folketrygden forutsatt at de er medlemmer i folketrygden. Skal studenten ha en fullgod dekning hvis de blir utsatt for skade, må studenten tegne privat forsikring. Det er studentens eget ansvar å underrette sitt eget forsikringsselskap ved skade.

# 4.0 Ansvarsfordeling

De sentrale aktører i praksisstudiet er student, praksisveileder og kontaktlærer.



*Figur 1: Praksistrio i Ergoterapeututdanningen*

Trekanten illustrer at alle parter har to andre parter de må forholdene seg til og samarbeide med. Alle parter forventes å gjøre jobben sin, slik at studentens læringsutbytte i praksisstudiet kan oppfylles. Sirkelen rundt illustrerer at dette foregår som en del av Ergoterapeututdanningen.

## 4.1 Studentens ansvar

Studenten har følgende ansvar/oppgaver i praksisstudier:

* Ta kontakt med veileder før praksisperioden starter for å avtale/bekrefte oppmøtetid og - sted.
* Bevisstgjør egne læringsmål og læringsbehov for praksis og utarbeide «mål og plan» i samarbeid/konferanse med veileder. Sende mål og plan til høgskolen innen avtalt dato.
* I samarbeid med veileder, klargjøre behov for veiledning og fastsette tid og sted for den ukentlige veiledningen. Være forberedt til denne veiledningen.
* Sammen med veileder, ha medansvar for at halvtids- og avsluttende vurdering gjennomføres, samt **ha ansvar for at originalpapirene fra disse vurderingene leveres til høgskulen**.
* Ta imot evaluering/ tilbakemelding fra veileder og jobbe med å bruke denne konstruktivt.
* Å nå Ergoterapeututdanningens mål for den aktuelle praksisperioden, jmf. emnebeskrivelsene.
* Benytte praksisstedets og veileders tilbud og ressurser.
* Engasjere seg i de daglige arbeidsoppgavene som forekommer på praksisstedet.
* Bringe tilbake og bruke sine erfaringer fra praksis i undervisningen ved utdanningen.
* Dersom problemer oppstår, ta disse opp med veileder og bringe inn kontaktlærer om nødvendig. Hvis ikke veileder er aktuell som en å ta opp problemene med, må kontaktlærer involveres. Jo tidligere en tar opp vanskene, jo lettere kan det være å ordne opp i disse.
* Arbeide med skriftlige oppgaver som er knyttet til den aktuelle praksisperioden, i henhold til Ergoterapeututdanningens retningslinjer og frister.

## 4.2 Praksisveileders ansvar

Praksisveileder har følgende ansvar/oppgaver i praksisstudier:

* Diskutere «mål og plan» med studenten, avklare forventninger og klargjør praksisstedets muligheter. Praksisveileder skal ut fra praksisstedets muligheter og studentenes behov, veilede studenten i å formulere læringsutbytte og plan for praksis. Se nærmere omtale under Mål og plan.
* Hjelpe studenten til å bli oppmerksom på, og vurdere sin egen handlemåte i møte med kravene i praksis. En slik oppmerksomhet kan hjelpe studenten til personlig modning og faglig utvikling.
* Være tilgjengelig for studenten, og etablerer et forhold til studenten som gjør det mulig å oppmuntre til utvikling gjennom de forskjellige stadiene i praksis. Det er viktig at studenten får råd i sitt faglige arbeid og får anledning til å drøfte planer for behandlingsopplegg/tiltak før de iverksettes.
* Underveis i praksis, hjelpe studenten til å se hvor han/hun står i læringsprosessen, bevisstgjøre studentens ressurser, klargjøre læringsbehovene og legge forholdene til rette for faglig utvikling, slik at det blir progresjon i den selvstendighet som forventes av studenten.
* Fastsette veiledningstime, 1 time per uke til diskusjoner, tilbakemelding og veiledning. Bruk av veiledningstiden avtales mellom student og veileder. Det er en fordel å avtale emne/problemstilling på forhånd, slik at begge kan forberede seg. Det er også viktig at studenten får svar på spørsmål underveis. Veiledningstimen bør skjermes for avbrytelser i form av telefonhenvendelser eller andre forstyrrelser.
* I samarbeid med studenten være ansvarlig for at halv- og heltidsvurdering blir gjennomført, inkludert skikkethetsvurdering (skjemaer bak i dette heftet).

Ved halv- og heltidsvurdering vil «mål og plan» kunne være et godt redskap i vurdering av studenten. Er målene nådd? Hva må studenten arbeide videre med? Og på hvilken måte?

**Praksisveileders ansvar i forhold til oppgaveskriving**

Oppgaver som skal skrives i forbindelse med praksisstudiene, er studentens ansvar. Praksisveileder og student samarbeider om tilrettelegging av forholdene, slik at det blir mulig for studenten å skrive oppgaven. Praksisveileder bør være villig til å svare på spørsmål om aktuell bakgrunnsinformasjon, eventuelt hvor slik informasjon kan innhentes.

**Ytterligere ansvar i forhold til veiledning på oppgaveskriving ligger hos høgskulen og studentens kontaktlærer.**

## 4.3 Skolens ansvar - kontaktlærer

Hver student får tildelt en lærer ved Ergoterapeututdanningen som er deres kontaktlærer under praksisstudiet. Kontaktlærerens oppgaver er som følger:

* Være Ergoterapeututdanningens kontakt utad i forhold til konkret student og veileder/praksissted.
* Vurdere og gi respons på studentens læringsmål og plan for praksisperioden.
* Veilede og vurdere studentens læringsprosess og fungering på praksisstedet, dette i samarbeid med veileder.
* Foreta praksisbesøk halvveis i praksisstudiet i 1 og 2 studieår.
* Gjennomføre telefonkontakt halvveis i praksisstudiet i 3 studieår.
* Veilede studenten på de skriftlige oppgaver vedkommende skal skrive.
* Ved behov, være samtalepartner for praksisveileder i spørsmål om veiledning.
* Bidra til å løse eventuelle samarbeidsproblemer mellom student og veileder.
* Holde seg orientert om studentens prestasjoner i praksisstudiet.

### 4.3.1 Samarbeid mellom kontaktlærer og praksisveileder.

Kontaktlærer vil i løpet av de første ukene av praksisperioden ta kontakt pr. telefon/mail med veileder. Veileder kan når som helst kontakte skolen ved kontaktlærer eller utdanningsleder.

### 4.3.2 Praksisbesøk/samtale.

Besøk til studenter i første og andre praksisperiode foregår ved at kontaktlærer besøker praksisstedet ca. halvveis i praksisperioden. Tidsrammen for dette besøket er vanligvis 2 timer. Praksisbesøket vil foregå i form av samtale med student og praksisveileder. Innenfor tidsrammen gis det også anledning for en samtale på tomannshånd mellom kontaktlærer og praksisveileder, samt kontaktlærer og student. Kontaktlærer tar initiativ for avtale om tidspunkt for praksisbesøk. Det er en fordel at halvtidsvurderingen er foretatt før praksisbesøket. I tredje studieår skal denne sendes kontaktlærer før praksissamtalen.

I spesielle tilfeller, ved samarbeidsproblemer eller dersom studenten står i fare for å få underkjent praksisperioden, kan det være aktuelt med ekstra praksisbesøk.

I tredje praksisperiode foregår kontakten med praksisstedet via telefon eller videosamtale. Det avtales tidspunkt på forhånd, hvor kontaktlærer har samtale både med student og veileder. Innenfor tidsrammen gis det også anledning for en samtale på tomannshånd mellom kontaktlærer og praksisveileder, samt kontaktlærer og student. Det er en fordel at halvtidsvurderingen er foretatt før praksisbesøket. I tredje studieår skal denne sendes kontaktlærer før praksissamtalen.

**Mål for praksisbesøket/samtalen:**

* Å ivareta studentens, veilederens og Ergoterapeututdanningens behov for informasjon og veiledning.
* Å belyse og diskutere studentens læresituasjon og fungering i praksis.
* Å bevisstgjøre, veilede og vurdere studentens læringsprosess.
* Å vedlikeholde kontakten mellom Ergoterapeututdanningen og praksisfeltet.

**Forslag til temaer/innhold ved praksisbesøket:**

* + - Studentens læresituasjon og fungering i praksis.
		- Studentens læringsmål og plan.
		- Studentens arbeidsdag/arbeidsoppgaver.
		- Gjennomgang av halvtidsvurdering.
		- Planlegging av siste del av praksisperioden.
		- Gjennomføring av studentveiledningen.
		- Veiledning på studentens skriftlige oppgave
		- Faglige emner som arbeidsmodeller, referanserammer, ergoterapiteorier osv.
		- Informasjon om praksisstedet, omvisning m.m
		- Ergoterapeutenes yrkesetiske retningslinjer.

#

# 5.0 «Mål og plan»

## 5.1 Fra læringsbehov til læringsutbytte

Hvert praksisstudium har sine læringsutbytter. Studenten skal før praksisstart være bevisst sine personlige læringsbehov som har betydning for faglig utøvelse. Studenten arbeider med å utforme læringsbehov og mål før start ved praksisstedet. Ut fra dette skriftlige grunnlag, og ut fra mulighetene for praksiserfaringer på stedet, utformes mål og plan for hvert praksisstudium.

«Mål og plan» betyr imidlertid ikke at studenten skal si nei til andre oppgaver eller unngå å gripe spontane sjanser for læring på praksisstedet. Praksis kjennetegnes gjerne ved uforutsette hendelser som studenten må forholde seg til “her og nå” uten detaljert forhåndsplanlegging.

**Mål og plan utarbeides av studenten i samråd med praksisveileder og godkjennes av kontaktlærer.** Studenten sender inn «mål og plan» innen en oppsatt frist og er selv ansvarlig for å få tilbakemelding fra kontaktlærer på denne i oppsatt ringetid eller via e-post!

### 5.1.1 Mål

Læringsutbyttebeskrivelser og målene til studenten tar utgangspunkt i læringsutbyttene for det enkelte praksisstudiet i emnebeskrivelsen, se punkt 2.1. Forberedelsene som gjøres i undervisningen før hvert praksisstudium kan også gi innspill til de mål som settes opp, i tillegg til personlig mål. Målene skal være en beskrivelse av hva studenten har tilegnet seg av kunnskap og erfaringer **ved endt praksisperiode.** Praksisstudiene bygger på hverandre gjennom utdanningens tre år. Bruk taksonomier for progresjon i målene.

### 5.1.2 Plan

Plan beskriver hva, hvordan, når og hvor studenten skal arbeide for å nå læringsutbyttebeskrivelene og målene sine.

### 5.1.3 «Mål og plan» i praksisstudiet

* skal organisere læring i praksisperioden. I planen må det komme fram at studenten bruker de mulighetene praksisstedet har og om praksistiden disponeres på en rimelig måte.
* skal være et konkret utgangspunkt ved halv- og heltidsvurdering. Med «mål og plan» som hjelpemiddel, kan en i vurderingen konkretisere om det er rammeforhold i omgivelsene som hindrer eller stimulerer læring, eller om det er forhold hos studenten. I tillegg brukes halv og heltids evalueringsskjema som en hjelp for eventuelt å gripe fatt i mer personlige forhold hos studenten.
* kan gjøre arbeidet motiverende og meningsfylt, fordi studenten vet hva som skal prioriteres i perioden.

**Følgende råd gis til studentene ved utarbeidelse av «mål og plan»:**

* Ta utgangspunkt i læringsutbyttebeskrivelsene for det enkelte praksisstudium. Disse finner du i emnebeskrivelsene. Målene skal ha i seg en konkretisering av læringsutbyttebeskrivelsene.
* Videre, ta utgangspunkt i muligheter på praksisstedet og diskusjon med kontaktlærer.
* Legg vekt på læringsutbyttebeskrivelser og mål i forhold til kunnskaper, ferdigheter og generell kompetanse.
* Lag ikke for mange mål, men mer enn ett pr. målområde (kunnskap, ferdighet og generell kompetanse).
* Formuler målene presise og observerbare, da blir de lettere å vurdere ved halv- og heltidsevaluering. Bruk taksonomier for rett nivå og progresjon i målene.

**Formulering av plan i praksis**

Ta utgangspunkt i læringsutbyttene og mulighetene du har på praksisstedet. Du skiller mellom:

**Læringsutbyttebeskrivelser (LUBer)** er overordnet for praksisstudiet. Velg ut noen av disse. For de valgte læringsutbyttene formulerer du:

**Mål** som er det du skal oppnå i løpet av praksisstudiet

**Hva** er innholdet i hvert enkelt mål. Dvs. hva du skal lære om for å nå målene.

**Hvordan** er metoden eller fremgangsmåten du vil lære på.

**Hvem** angir hvem som har ansvar for hva eller hvem du skal samarbeide med.

**Når** viser tidsfrister, hvordan du disponerer tiden din, hvilke frister du setter deg og hvor lenge du vil arbeide med det enkelte målet.

**Hvor** er stedene du hovedsakelig skal arbeide for å oppnå målene dine

**NB!** Bruk vedlegg 2 i dette heftet for utfylling og innsendelse av «mål og plan». I liggende form er det lettere å skrive ut!

## 6.0 Vurdering i praksisstudier

<https://www.hvl.no/student/praksis/helseogsosial/ergoterapi/>

**Skikkethet**

Skikkethetsvurdering skal foregå gjennom hele studiet, se [www.hvl.no](http://www.hvl.no) for mer informasjon.

**Vurdering av praksisstudier**

Vurderingsskjema finner du bak i dette heftet, eventuelt på nett. Veileder anbefaler praksisperioden godkjent/ikke godkjent siste praksisdag. Både veileder og student signerer på vurderingsskjemaet. Studenten laster opp vurderingsskjemaet i WISEflow umiddelbart etter praksisslutt.

Kontaktlærer er ansvarlig for at praksisperioden vurderes til bestått/ ikke bestått. Sensur registreres 3 uker etter avsluttet praksisperiode.

Ved tvil om praksis kan vurderes til bestått plikter veileder umiddelbart å kontakte kontaktlærer. For nærmere informasjon om rutinen i slike saker se [hvl.no-ikke bestått praksis](https://www.hvl.no/student/praksis/helseogsosial/ikke-bestatt-praksis/) og § 10-7 i [Retningslinjer for gjennomføring og vurdering av praksisstudier](https://lovdata.no/dokument/SF/forskrift/2019-05-09-1000/KAPITTEL_10#%C2%A710-7).Skjema for [varsel om fare for ikke bestått praksis](https://www.hvl.no/student/praksis/helseogsosial/ikke-bestatt-praksis/) skal da fylles ut. Klageadgang i forhold til vurdering i praksis fremgår av [universitets- og høgskoleloven](https://lovdata.no/dokument/NL/lov/2005-04-01-15#KAPITTEL_1-5) [§5-2](https://lovdata.no/NL/lov/2005-04-01-15/%C2%A75-2) og [5-3](https://lovdata.no/NL/lov/2005-04-01-15/%C2%A75-3). Studenter kan påklage formelle feil, men ikke vurdering av praksisstudier.

En vurdering av studenten skjer midt i og ved avslutning av praksisperioden. Ved halvtids- og avsluttende vurdering tar praksisveileder og student utgangspunkt i:

* Generelle læringsmål for gjeldende praksis.
* Studentens læringsmål og plan for praksisstudiet
* Forskrift om skikkethetsvurdering i høyere utdanning

Både studentens egenvurdering og praksisveileders vurdering skal synliggjøres.

**Det skal også konkretiseres hva studenten bør arbeide videre med.**

## 6.1 Halvtidsvurdering

Halvtidvurdering er muntlig, med skriftlig konklusjon, om studenten innstilles til godkjent/ikke godkjent praksis. Den bør gjennomføres minimum 4 uker før praksisperioden slutter (se eget skjema for halvtidsvurdering). Studenten får muntlig vurdering om hvor hun/han står i læringsprosessen og skriftlig hva studenten bør arbeide videre med. Ved halvtidsvurdering kan det gjøres justering av læringsmål og plan når en ser at dette er nødvendig. Store avvik tas opp med kontaktlærer. Eventuell kopi av justert «mål og plan» sendes kontaktlærer så snart som mulig. Studenten har ansvar for å sende halvtidsvurderingsskjema til høgskolen med studentens og veileders underskrift hvis dette ikke foreligger på praksisbesøket.

### 6.1.1 Ved tvil om bestått praksis

Dersom det på et tidspunkt i en veiledet praksisperiode kan være tvil om studenten vil nå målene for læringsutbytte og bestå praksisperioden, skal praksisveileder umiddelbart orientere kontaktlærer og studenten kalles inn til et møte. Kontaktlærer sørger for at møte med student, praksisveileder og kontaktlærer gjennomføres. Studenten skal i møtet gis skriftlig varsel om at det er tvil om han/hun vil kunne oppfylle målene og bestå praksisperioden. I varselet skal det presiseres hva som må til for at studenten skal bestå praksisperioden. På møtet skal skjemaet - varsel om fare for ikke bestått praksis fylles ut og signeres av alle parter. Kopi av skjemaet sendes praksiskontoret. Studenten skal ha originalen. Høgskulen sender ut formelt brev om varsel om fare for ikke bestått praksis til studenten, med kopi til instituttleder og fageiningsleder.

Dette møtet skal avholdes senest tre uker før praksisperiodens slutt og uansett på et tidspunkt som gir studenten mulighet til å vise tilfredsstillende praksis i den siste del av perioden, for å bestå praksisperioden.

## 6.2 Avsluttende vurdering

Avsluttende vurdering er både muntlig og skriftlig. Vurderingene og konklusjonene skal skrives ned på egne skjema av veileder og student (se egne skjema). Det er studentens ansvar at dette blir gjennomført. Alle (3) skjema leveres på Wiseflow rett etter avsluttet praksis.

1. Skjema **«Sluttvurdering av praksis»** - det skal konkluderes med innstilling til godkjent/ikke godkjent praksis.
2. Skjema **«Kvalitativ tilbakemelding fra praksis»** skal fylles ut.
* Her skal studentens kommentarer angående egen utøvelse i praksisstudiene komme frem.
* Praksisveileder vurderer studentens gjennomføring av praksis med hensyn til studentens læringsmål og plan, samt studentens praktisering av Ergoterapeutenes yrkesetiske retningslinjer.
* Praksisveileder konkretiserer anbefalinger av hva studenten må arbeide videre med. Disse presiseringene er et viktig utgangspunkt for studentens videre utvikling/læring. Studenten tar disse anbefalingene med seg videre i studiet.

c) Skjema «**Skikkethetsvurdering i høyere utdanning»** skal fylles ut ved halvtids- og sluttvurdering

### 6.2.1 Vurdering til ikke godkjent

Dersom studentens prestasjoner i praksis ikke er tilfredsstillende, skal student og høgskule v/kontaktlærer, eventuelt fagseksjonsleder, underrettes snarest mulig. Kontaktlærer vil da diskutere situasjonen med student og praksisveileder ved besøk på praksisstedet, eller pr. telefon dersom besøk ikke kan gjennomføres.

Kriterier for ikke godkjent praksis:

* Studenten har ikke utført sine obligatoriske forpliktelser innen tidsfrist (skriftlig arbeid, læringsmål/praksisplan, rutiner for arbeidsorganisering, avtaler med praksisstedet).
* Vurdering viser at det er studentens manglende innsats, og ikke praksisstedets begrensninger, som har hindret gjennomføring av læringsmål og plan.
* Studenten viser uetiske holdninger og fremferd (jfr. Ergoterapeutenes yrkesetiske retningslinjer).
* Studenten viser manglende evne til å kommunisere med klienter/pårørende/veiledere og andre faggrupper.
* Studenten viser manglende evne til å omgås ulike pasienttyper
* Studenten oppfatter ikke eller er ikke oppmerksom på reaksjoner hos pasienter, medarbeidere og seg selv.
* Andre forhold som ikke er kommet med i læringsmål og -plan, som avgjør at studenten bør ta fornyet praksis. Dette vurderes ut fra praksisveileders skjønn om faglig og etisk helsearbeid.
* Fravær utover 10 % kan medføre at hele eller deler av praksisperioden må tas om igjen.

Praksisveiledere innstiller til godkjent/ikke godkjent. Høgskulen er ansvarlig for den endelige godkjenning av studentens praksisperiode etter praksisveileders innstilling.

# Litteraturliste

Andersen, J. og Kristensen, H.K. (2013) *Klinisk ræsonnering og arbejdsprocesser i ergoterapi* i: Brandt, Å. m/fl *Basisbog i ergoterapi*. 3.utg. København, Munksgaard.

Borg, T., Mygind, O. og Stocholm, G. (2013) *Aktions- og praksisforskning i ergoterapi.* i: Brandt, Å. m/fl *Basisbog i ergoterapi*. 3.utg. København, Munksgaard.

Bjørk, I.T. og M.S. Bjerknes (2003). *Å lære i praksis: en veiviser for studenten.* Oslo, Universitetsforlaget

Eide, H og Eide, T (2007). *Kommunikasjon i relasjoner: samhandling, konfliktløsning,etikk.* Oslo, Gyldendal Akademisk.

Ergoterapeutforbundet (2017) Alle skal kunne delta. Ergoterapeuters kjernekompetanse. Nedlastet [07.10.19] Tilgjengelig fra: [https://ergoterapeutene.sharepoint.com/Arkiv/7-Kommunikasjon%20og%20markedsf%c3%b8ring/75-Trykksaker/Kjernekompetanse%202017/Ergoterapeuters\_kjernekompetanse\_Web\_enkeltsider.pdf?&originalPath=aHR0cHM6Ly9lcmdvdGVyYXBldXRlbmUuc2hhcmVwb2ludC5jb20vOmI6L2cvRVhTbnZwaVdPcmxBdTlHWlB6V0V4a3dCVWpubXd2ZjJjNFJUdEdxLTFwc0VLZz9ydGltZT02dUlIZlB4SzEwZw](https://ergoterapeutene.sharepoint.com/Arkiv/7-Kommunikasjon%20og%20markedsf%C3%B8ring/75-Trykksaker/Kjernekompetanse%202017/Ergoterapeuters_kjernekompetanse_Web_enkeltsider.pdf?&originalPath=aHR0cHM6Ly9lcmdvdGVyYXBldXRlbmUuc2hhcmVwb2ludC5jb20vOmI6L2cvRVhTbnZwaVdPcmxBdTlHWlB6V0V4a3dCVWpubXd2ZjJjNFJUdEdxLTFwc0VLZz9ydGltZT02dUlIZlB4SzEwZw)

Ergoterapeutforbundet sin samfunnskontrakt som finnes på [www.ergoterapeutene.org](http://www.ergoterapeutene.org)

Fagplan for Ergoterapeututdanningen, Bachelorgrad, Høgskulen på Vestlandet, <https://www.hvl.no/studier/studieprogram/2019h/gre/>

Kunnskapsdepartementet (2011). *Utdanning for velferd. Samspill i praksis.* St.meld. nr.13 (2011-2012). Tilgjengelig fra: <http://www.regjeringen.no/nb/dep/kd/dok/regpubl/stmeld/2011-2012/meld-st-13-20112012.html?id=672836>

Tveiten, S (2013) *Veiledning – mer enn ord…* Bergen, Fagbokforlaget.

Utdannings- og forskningsdepartementet (2005) *Rammeplan for ergoterapeututdanning.*

[www.regjeringen.no](http://www.regjeringen.no) (søk i feltet etter dokumentet)

Til glede og besvær – praksis i høyere utdanning. Tilgjengelig fra:

<https://www.nokut.no/globalassets/nokut/rapporter/ua/2018/hegerstrom_turid_til_glede_og_besvar_praksis_i_hoyere_utdanning_3-2018.pdf>

Det studentene skal bli gode til. Tilgjengelig fra:

<https://www.nokut.no/globalassets/nokut/rapporter/ua/2019/hegerstrom_det-studentene-skal-bli-gode-pa_6-2019.pdf>

Bruk av praksis og praksisrelatert undervisning i 12 utdanningstyper. Tilgjengelig fra:

<https://www.nokut.no/globalassets/nokut/rapporter/ua/2019/karlsen_bruk-av-praksis-og-praksisrelatert-undervisning-12-utdanningstyper_9-2019.pdf>

Kvalitet i praksisstudiene i helse- og sosialfaglig høyere utdanning. Praksisprosjektet. Tilgjengelig fra:

<https://www.regjeringen.no/contentassets/86921ebe6f4c45d9a2f67fda3e6eae08/praksisprosjektet-sluttrapport.pdf>

# Vedlegg:

# 1: Forslag til aktuelle tema for samtale ved veiledning og vurdering i praksis.

# 2: Skjema: Mål og plan for praksisstudiet

#

# 3: Skjema: Halvtidsvurdering i praksisstudiet

#

# 4: Skjema: Avsluttende vurdering av praksisstudiet

#

# 5: Skjema: Kvalitativ tilbakemelding fra praksis

#

# 6: Skjema: Skikkethetsvurdering i høyere utdanning

(<https://lovdata.no/dokument/SF/forskrift/2006-06-30-859>)

**Forslag til aktuelle tema for samtale ved veiledning og vurdering i praksis.**

Tidspunkt for ukentlig veiledningstime, individuelt eller i gruppe, avtales med veileder. Det forventes at du møter forberedt til veiledningstimene. Stikkord om de tema du ønsker å ta opp i veiledning leveres til veileder senest dagen før.

Vurderingen må sees i sammenheng med hvert praksisstudium sitt fokus, mål og innhold, samt studentens egne mål for praksis.

1. Studentens utvikling som et faglig orientert (profesjonelt)menneske

 A. Studentens forhold til og forståelse av klienten

 B. Studentens forståelse av seg selv i forhold til hjelperrollen og studentrollen

 C. Studentens forståelse av seg selv i kommunikasjon med andre.

 (innlevelsesevne, intuitiv evne, samarbeidsevne o.l.)

 D. Studentens ansvar for innhenting og oppdatering av nødvendig fagkunnskap

2. Studentens evne til å fungere forsvarlig og læringsvillig i praksis

 A. Forståelse av praksisstedets funksjoner

 B. Om studentens evner og engasjement når det gjelder å bruke ressurser som fins på praksisplassen

 C. Studentens initiativ og engasjement i innhenting og oppfrisking av kunnskap

3. Studentens ansvar for egen læring

 A. Evne til selvstendighet

 B. Evne til å gi adekvat kritikk av veileders veiledningstilbud

 C. Studentens møte med ukjente tema, beredskap

4. Hva må studenten jobbe med nå og videre fremover – faglig og personlig.

Fakultet for helse- og sosialvitskap, Campus Bergen

**Bachelorstudiet i ergoterapi**

**«MÅL OG PLAN» I PRAKSISSTUDIET**

Praksisveileders navn, tlf.nr. og e-post:

Studentens navn og tlf.nr.

Kontaktlærers navn og tlf.nr

Praksissted og adresse:

Praksisperiode: BERP1 BERP2 BERP3

**Ved avsluttet praksisstudium skal jeg kunne …**

|  |
| --- |
| Kunnskapsmål |
| Læringsutbytte | Mål | Hva | Hvordan | Hvem | Når | Hvor |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

|  |
| --- |
| Ferdighetsmål |
| Læringsutbytte | Mål | Hva | Hvordan | Hvem | Når | Hvor |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

|  |
| --- |
| Generell kompetanse |
| Læringsutbytte | Mål | Hva | Hvordan | Hvem | Når | Hvor |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Fakultet for helse- og sosialvitskap, Campus Bergen

**Bachelorstudiet i ergoterapi**

**HALVTIDSVURDERING I PRAKSISSTUDIET**

Studentens navn:......................................................................................................................

Praksisstedets navn:..................................................................................................................

Praksisstudium: BERP1 BERP2 BERP3 (marker det som passer)

Praksisveileder og student har gjennomført halvtidsvurdering med utgangspunkt i høgskulens retningslinjer.

Praksisveileder innstiller ved halvtidvurdering til:

**GODKJENT / IKKE GODKJENT praksisperiode**

Hva må studenten arbeide videre med i siste halvdel av praksisperioden:

Fraværsdager:

Dato for halvtidsevaluering:

..................................... ……………………….. ………………………..

veileders underskrift studentens underskrift kontaktlærers underskrift

NB! Husk også å fylle ut skikkethetsvurderingen (s.23)

Fakultet for helse- og sosialvitskap, Campus Bergen

**Bachelorstudiet i ergoterapi**

**Sluttvurdering av praksis**

Vurderingsskjemaet fylles ut av praksisveileder og leveres studenten siste praksisdag. Studenten er ansvarlig får å laste opp skjemaet i WISEflow innen en uke etter praksisslutt.

Kontaktlærer vurderer praksisperioden til Bestått – Ikke bestått i WISEflow innen to uker etter praksisslutt. Sensur registreres i StudentWeb 3 i uker etter avsluttet praksisperiode.

|  |
| --- |
| Opplysninger |
| Studentens fornavn og etternavn: | Navn på studieprogram:Kull: |
| Tidspunkt for praksis:Fra: Til og med: | Emnekode: |
| Navn på praksissted: | Avdeling/seksjon: |
| Navn kontaktlærer: | Navn praksisveileder: |

**Fylles ut av student:**

|  |  |
| --- | --- |
| Antall dager fravær: |  |

Dato og signatur student:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Fylles ut av praksisveileder:**

|  |  |
| --- | --- |
| Tidspunkt for gjennomført evt. tilleggs praksis:  | Fra: Til og med: |
| Praksisperioden anbefales: | Godkjent [ ]  | Ikke godkjent [ ]  |

Dato og signatur praksisveileder:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fakultet for helse- og sosialvitskap, Campus Bergen

**Bachelorstudiet i ergoterapi**

Student:

Praksisveileder:

Kontaktlærer:

Praksis: BERP1 BERP2 BERP3

**Studentens kommentarer og egenvurdering:**

**Praksisveileders vurdering av studentens gjennomføring i praksis, samt konkretisering og anbefalinger av hva studenten bør arbeide videre med:**

Dato:

................................................... ...................................................

Studentens underskrift Veileders underskrift

Leveres på Wiseflow sammen med skjema «**Sluttvurdering av praksis»** og skjema for **«Skikkehetsvurdering i høyere utdanning».**

**Skikkethetsvurdering i høyere utdanning**

**Studentens navn: Tidspunkt for praksisperioden:**

På dette skjemaet skal praksisveileder krysse av i rubrikkene om aktuelt punkt er gjennomgått med studenten. Dette gjøres både ved halvtids- og heltidsevaluering. I kommentarfeltet noteres eventuelle utfordringer som studenten har i forhold til aktuelt punkt og hva han/hun må arbeider videre med.

|  |  |  |  |
| --- | --- | --- | --- |
| **Skikkethetsvurdering**§4. Vurderingskriterier for helse- og sosialfagutdanningene | **Halvtidsevaluering** Dato:**JA NEI** | **Heltidsevaluering**Dato:**JA NEI** | **Kommentarer**Hva bør studenten jobbe videre med |
| 1. Studenten viser manglende vilje eller evne til omsorg, forståelse og respekt for pasienter, klienter eller brukere
 |   |   |  |
| 1. Studenten viser manglende vilje eller evne til å samarbeide og etablere tillitsforhold og kommunisere med pasienter, klienter, brukere, pårørende og samarbeidspartnere.
 |   |   |  |
| 1. Studenten viser truende eller krenkende atferd i studiesituasjonen
 |   |   |  |
| 1. Studenten misbruker rusmidler eller tilegner seg medikamenter på ulovlig vis
 |   |   |  |
| 1. Studenten har problemer av en slik art at han/hun fungerer svært dårlig i forhold til sine omgivelser.
 |   |   |  |
| 1. Studenten viser for liten grad av selvinnsikt i forbindelse med oppgaver i studiet og kommende yrkesrolle
 |   |   |  |
| 1. Studenten viser uaktsomhet og uansvarlighet som kan medføre risiko for skade av pasienter, klienter eller brukere
 |   |   |  |
| 1. Studenten viser manglende vilje eller evne til å endre uakseptabel adferd i samsvar med veiledning.
 |   |   |  |